Φορ Γκνασινγκμπέ

Ο Φωρ Εσοζιμνά Γκνασινγκμπέ (Faure Essozimna Gnassingbé, 6 Ιουνίου 1966-) είναι Τογκολέζος πολιτικός, ο οποίος υπηρέτησε επί 20 χρόνια ως πρόεδρος της αφρικανικής χώρας από το 2005 έως το 2025. Διαδέχθηκε στο αξίωμα τον αποβιώσαντα πατέρα του, Γκνασινγκμπέ Εγιαντεμά και επανεξελέγη το 2005, το 2010, το 2015 και το 2020.

 Καριέρα 
Γεννήθηκε στις 6 Ιουνίου του 1966. Υπηρέτησε ως υπουργός Δημοσίων έργων, Ορυχείων και Τηλεπικοινωνιών, την περίοδο 2003-05. Ήταν Πρόεδρος του Τόγκο επί 20 ημέρες, από τις 5 Φεβρουαρίου ως τις 25 Φεβρουαρίου 2005. Διορίστηκε πρόεδρος αμέσως μετά το θάνατο του ηγέτη πατέρα του. Παραιτήθηκε αργότερα και εξελέγη στις προεδρικές εκλογές της 26ης Απριλίου 2005. Ωστόσο, η Αντιπολίτευση έκανε λόγο για νοθεία. Ορκίστηκε πρόεδρος στις 4 Μαΐου του 2005.

 Φόβοι για επίθεση 
Τα μεσάνυχτα στις 13 Απριλίου του 2009 έγινε γνωστό ότι ανακρίθηκαν πέντε ανώτατοι αξιωματικοί του στρατού για φερόμενη επίθεση που σχεδίαζαν εναντίον του προέδρου. Οι δυνάμεις ασφαλείας επέδραμαν και στην οικία του πρώην υπουργού και αδερφού του Γκνασινγκμπέ, Κπάτσα.Reuters, Togo heads off national security threat-prosecutor, 13 Απριλίου 2009. Για λόγους ασφαλείας ο Φωρ είχε αναβάλει το ταξίδι του στην Κίνα την προηγούμενη ημέρα. Ο αδερφός του Γκνασινγκμπέ συνελήφθη στις 15 Απριλίου και αρνήθηκε τις κατηγορίες περί συνωμοσίας για ανατροπή του αδερφού του.BBC News, Τogo leader's brother is arrested, 15 Απριλίου 2009.

 Επανεκλογές 2010, 2015 και 2020
Στις προεδρικές εκλογές, οι οποίες διεξήχθησαν στις 4 Μαρτίου 2010 και αμφισβητήθηκαν από την αντιπολίτευσηTogo opposition rejects poll result, Al Jazeera, 7 Μαρτίου 2010 ο πρόεδρος Εγιαντεμά επανεξελέγη με ποσοστό 60,9% έναντι 33,94% για τον αντίπαλό του, Ζαν Πιερ Φαμπρ από την Ένωση των Δυνάμεων για την Αλλαγή (UFC). Ορκίστηκε για δεύτερη προεδρική θητεία στις 3 Μαΐου του 2010.Daily Nation Togo's Gnassingbe sworn in despite protests, 3 Μαΐου 2010.
Ο Φωρ επανεκλέχθηκε στις εκλογές του Απριλίου του 2015, με ποσοστό 58,7%."Provisional results show Togo's president wins re-election; Opposition calls for cancellation", US News, 29 Απριλίου 2015. Έτσι, ξεκίνησε μια 3η θητεία στο ύπατο αξίωμα της χώρας.

Στις προεδρικές εκλογές του Φεβρουαρίου του 2020 κέρδισε από τον 1ο γύρο και τέταρτη προεδρική θητεία.. Ο Γκνασινγκμπέ κέρδισε γύρω στο 72% των ψήφων, επικρατώντας του πλησιέστερου αντιπάλου του, Αγκμπεγιομέ Κότζο, ο οποίος έλαβε το 18% των ψήφων.
 Επανεκλογή 2025 
Με τη θέσπιση του Προέδρου του Συμβουλίου Υπουργών του Τόγκο, η θέση του Προέδρου της Δημοκρατίας έγινε εθιμοτυπική και ο Φορ αποχώρησε από την προεδρία. Ανέλαβε πρώτος πρόεδρος του Συμβουλίου Υπουργών στις 3 Μαΐου 2025.

 Παραπομπές 

Κατηγορία:Πρόεδροι του Τόγκο
Κατηγορία:Ηγέτες εν ενεργεία
Κατηγορία:Πρωθυπουργοί του Τόγκο